റോഡ് വന്നപ്പോള് തോട് അടഞ്ഞു മൂക്കുപൊത്തി ജനം എടത്വാ: റോഡിനുവേണ്ടി തോട് അടച്ച് വികസനം. മാലിന്യകൂമ്ബാരമായ തോടിന് കരയില് മൂക്ക് പൊത്തി പൊതുജനം. തലവടി ഗ്രാമപഞ്ചായത്ത് 11ാം വാര്ഡ് കുന്തിരിക്കമഠം തോടാണ് വികസനത്തിന്റെ പേരില് ഒരുഭാഗം അടഞ്ഞുപോയത്. റോഡ് നിര്മാണത്തിന്റെ ഭാഗമായി ആറ്റുമുഖം ഭാഗത്തുനിന്ന് ഉല്ഭവിക്കുന്ന തോട് രണ്ടായി മുറിഞ്ഞിരിക്കുകയാണ്. ആറ്റുമുഖം ഭാഗത്തുള്ള ചില സ്വകാര്യവ്യക്തികള് തോട് കൈയേറി നികത്തുകയുംചെയ്തു. റോഡ് നിര്മാണവും അനധികൃത നികത്തലുംമൂലം തോട്ടിലെ ഒഴുക്ക് പൂര്ണമായി നിലച്ചു. എക്കലും പോളയും അടിഞ്ഞ് നികരുകയും ചെയ്തു. ഉപയോഗ ശൂന്യമായ തോട്ടില് മാലിന്യങ്ങള് നിക്ഷേപിക്കാന് തുടങ്ങിയതോടെ പ്രദേശം ഇഴജന്തുക്കളുടേയും കൊതുകിന്റേയും ആവാസകേന്ദ്രമായി മാറി.തോടിന്റെ ഇരുകരയിലുമുള്ള താമസക്കാര് മൂക്കുപൊത്തിവേണം വീടുകളില് കഴിയാന്. തോടിന്റെ ശോച്യാവസ്ഥയ്ക്ക് പരിഹാരം കണ്ടെത്തിയില്ലെങ്കില് സാക്രമിക രോഗങ്ങള് പടരാന് സാധ്യതയുണ്ടെന്ന് പ്രദേശവാസികള് പറയുന്നു.